Nematerialaus kultūros paveldo vertybių sąvadas

**Nematerialaus kultūros paveldo vertybių sąvadas**, sutrumpintai **Sąvadas** – nuo 2018 m. pradėtas ir nuolat atnaujinamas Lietuvoje puoselėjamo nematerialaus kultūros paveldo sąrašas. Sąvado duomenų valdytojas yra Lietuvos Respublikos kultūros ministerija, o tvarkytojas – Lietuvos nacionalinis kultūros centras.

Į sąvadą įtraukti Lietuvoje išlikę unikalūs, istoriniu, kultūriniu, etnologiniu ir kitais požiūriais vertingi, bendruomenėms reikšmingi nematerialaus kultūros paveldo elementai.

## Sąrašas
2024 m. sąvade buvo 66 vertybės. 2023 m. sąvade buvo 55 vertybės. 2022 m. sąvade buvo 48 vertybės. 2021 m. į sąvadą buvo įtrauktos 39 išsaugotos ar atgaivintos tradicijos.
### 2018
* Dainų ir šokių švenčių tradicija Baltijos valstybėse (2018, Lietuva)
* Jūžintų krašto keptinis alus (2018, Aukštaitija)
* Kryždirbystė ir jos simbolika Lietuvoje (2018, Lietuva)
* Kryžių lankymo tradicija Griškabūdžio apylinkėse (2018, Suvalkija)
* Kūčios (2018, Lietuva)
* Kupiškėnų vestuvės (2018, Aukštaitija)
* Kurtuvėnų Užgavėnės (2018, Žemaitija)
* Lopšinių ir vaikų migdymo tradicijos Lietuvoje (2018, Lietuva)
* Polka Lietuvoje (2018, Lietuva)
* Senovinis stintelių ir seliavų gaudymas žiemą sukant bobas Mindūnų kaime ant Baltųjų Lakajų ežero (2018, Aukštaitija)
* Sutartinės – lietuvių polifoninės dainos (2018, Lietuva)
* Šiaudinių sodų tradicija (2018, Lietuva)
### 2019
* Biržų krašto sutartinės ir jų atlikimas (2019, Aukštaitija)
* Dainos iš marių dugno. Užlietų Kauno rajono kaimų dainavimo tradicija (2019)
* Lietuviškos ristynės (2019, Lietuva)
* Muzikavimas bandonija Tauragės krašte (2019, Mažoji Lietuva)
* Skudutiškio (Molėtų r.) šventvietės lankymas (2019, Aukštaitija)
* Šiaurės rytų aukštaičių muzikavimas Peterburgo armonika (2019, Aukštaitija)
* Tarptautinis folkloro festivalis „Skamba skamba kankliai“ (2019, Lietuva)
* Verbų rišimo tradicija Vilniaus krašte (2019, Vilnija)
* Visaginiečių totorių pavasario ūkio darbų pabaigtuvių šventė Sabantujus (2019, Mažumos)
### 2020
* Drevinė bitininkystė Varėnos krašte (2020, Lietuva)
* Kuršių marių burvalčių vėtrungių gamyba (2020, Mažoji Lietuva)
* Lietuvos karaimų vestuvių tradicija (2020, Mažumos)
* Mažosios Lietuvos delmonai (2020, Mažoji Lietuva)
* Pirčių lankymo tradicija (2020, Lietuva)
* Totorių vestuvių pyrago čiakčiako tradicija (2020, Mažumos)
* Velykų būgnų mušimo tradicija Aukštaitijoje (2020, Aukštaitija)
* Vietovardžiai: atminties ir vartojimo tradicija (2020, Lietuva)
* Žemaičių Kalvarijos kalnų giedojimo tradicija (2020, Žemaitija)
### 2021
* Lietuvininkų dainavimo tradicija (2021, Mažoji Lietuva)
* Lietuvos totorių gastronominė tradicija (2021, Mažumos)
* Pintinių juostų pynimo tradicija (2021, Lietuva)
* Poledinė bumbinamoji stintų žvejyba (2021, Lietuva)
* Poledinė stintelių žvejyba sukant bobas Lūšių ežere (2021, Aukštaitija)
* Rasos šventė Kernavėje (2021, Vilnija)
* Šilinių dzūkų grybavimo tradicija (2021, Dzūkija)
* Žolinės atlaidų šventimo tradicija Krekenavoje (2021)
### 2022
* Akmentašystės tradicija Kelmėje (2022, Žemaitija)
* Būgnijimas su kūlele Rytų Aukštaitijoje (2022, Aukštaitija)
* Kapinių šventė Kisiniuose (2022, Mažoji Lietuva)
* Muzikavimo cimbolais tradicija Ignalinos ir Švenčionių kraštuose (2022, Aukštaitija)
* Naminio alaus gamyba Biržų ir Kupiškio kraštuose (2022, Aukštaitija)
* Palangos Jurginės – pavasario, žalumos, žemdirbių ir arkliaganių šventė (2022, Mažoji Lietuva)
* Pietų (šilinių) dzūkų dainavimo tradicija Žiūrų kaime (2022, Dzūkija)
* Dzūkų smuikavimas – strykinis griežimas (2022, Dzūkija)
* Ritinis – lietuvių komandinio sporto žaidimas, dar vadinamas „Ripka“ (2022, Lietuva)
* VU Fizikos fakulteto studentų šventė FiDi - Fiziko diena (2022, Lietuva)
### 2023
* Skiedrinės stogdengystės tradicija (2023, Lietuva)
* Velykų antros dienos prausimas Užupės kaime (2023)
* Mažosios Lietuvos instrumentinio muzikavimo tradicija (2023, Mažoji Lietuva)
* Kalvarijos krašto dainavimo tradicija Brukų kaime (2023, Suvalkija)
* Balanų, statinių (štankietų) skaldymo tradicija (2023, Lietuva)
* Šyvio šokdinimo tradicija Gražiškiuose (2023, Suvalkija)
* Lietuvininkų (šišioniškių) tarmės gaivinimas: mokyklėlė ir kitos veiklos (2023, Mažoji Lietuva)

### 2024
* Gintaro gaudymas Lietuvos pajūryje (2024, Mažoji Lietuva)
* Klojimo teatro tradicija Tautkaičių krašte (2024, Suvalkija)
* Lietuvos heraldikos tradicija (2024, Lietuva)
* Lietuvos žydų (litvakų) jidiš tarmės vartosenos tradicija Lietuvoje (2024, Mažumos)
* Šiupinio šventė Mažojoje Lietuvoje (2024, Mažoji Lietuva)
* Šukionių kaimo Mojavos (Gegužinės pamaldos) (2024)
* Tradicinis žmogaus ir miško ryšys Lietuvoje (2024, Lietuva)
* Šv. Marijos Magdalenos atlaidai Veiviržėnuose (2024, Mažoji Lietuva)
* Arimo arkliais tradicijos gaivinimas Lazdijų krašte (2024, Dzūkija)
* Kafijos gėrimo kultūros gaivinimas Mažojoje Lietuvoje (2024, Mažoji Lietuva)
* Lietuviškos pirties akademija (2024, Lietuva)
### 2025
* Grūšlaukės užgavėnės (2025, Žemaitija)
* Kanklės ir kankliavimas Lietuvoje (2025, Lietuva)
* Žvejyba Kuršių mariose (2025, Mažoji Lietuva)
* Margučių marginimas vašku šeimose Alytaus apylinkėse (2024, Dzūkija)

## Išnašos

## Nuorodos
Oficiali svetainė